राजद के राष्ट्रीय कार्यकारिणी के घोषणा प बिहार के उपमुख्यमंत्री सुशील कुमार मोदी राजद प हमला बोलत कहले कि लालू प्रसाद यादव पार्टी के राष्ट्रीय कार्यकारिणी में पत्नी, बेटी अवुरी दुनों बेटा के शामिल क डंका के चोट प संदेश दोहरवले बाड़े कि उनुकर पार्टी एगो पारिवारिक संपत्ति ह। ए चलते पार्टी के नाम के आगे राष्ट्रीय अवुरी जनता शब्द से केहू के भ्रम ना होखे के चाही।
सुशील मोदी कहले कि साल 1997 निहन उ फिर समूचा वरिष्ठ नेता के किनारा क राबड़ी देवी के नंबर टू बना देले। ‘फोर द फैमिली, बाई द फैमिली एंड ऑफ द फैमिली’ पार्टी से लोकतंत्र के कवन उम्मेद कईल जा सकता।
सुशील मोदी राजद नेता शिवानंद तिवारी प पलटवार करत कहले कि मेधा खाती प्रसिद्ध बिहार के अब इ समझावल जाता कि चरवाहा विद्यालय एगो उत्तम अवधारणा रहे। पटना में चाणक्य लॉ विश्वविद्यालय, चंद्रगुप्त प्रबंधन संस्थान अवुरी नालंदा में अंतरराष्ट्रीय विश्वविद्यालय जईसन उच्च शिक्षा केंद्र उनुका बिना मतलब के लागता।
bho_Deva bho_Deva bho_Deva